Siya nagentra sa Palisades Charter High School asin nagkawat futbol sa team asin nagbali sa koro sa pagkanta, nagtapos kan 1979. Dangan nagadal sa California State Polytechnic University, Pomona, sa football scholarship alagad nagpondo siya sa pagkawat ta nagkaigwang mate sa likod kaya nagbalyo siya sa pagadal nin pagkanta ta maray man boses niya. Siya naglibot sa Inglatierra kaiba an Cal Poly Chamber Singers kan 1980. Kan yaon pa sa Cal Poly, hinira niya an mayor na kurso niya sa drama. Naako siya sa Music Conservatory sa University of Southern California sa pagadal opera bilang tenor, asin  sunod naako siya sa Drama Conservatory kan nasabing unibersidad. Nagtapos siya sa USC may bitbit na Bachelor of Fine Arts degree sa Acting kan 1982. Nagani siya nin scholarship sa Berkeley, California sa sanga kan Drama Studio London. Si Whitaker nagkua nin adal sa inaapod na The Core of Conflict: Studies in Peace and Reconciliation sa New York University,  Gallatin School of Individualized Study kan 2004.